Taɣlaft tis snat d asebtar I d-yettasen srid s deffir taɣlaft tamezwarut. ɣas akken qqarenas taɣlaft, maca asebtar-ines d areqqaq am yisebtaren nniḍen n udlis. S umata tettakk anzi deg tuddsa-ines ɣer teɣlaft tamezwarut. Tikkwal tettban-d d allus n yiferdisen iznuḍrisen n teɣlaft tamezwarut, maca tikkwal, deg kra n yidlisen nniḍen, tettili tmerna neɣ tukksa n kra n yiferdisen iznuḍrisen. Tuddsa n teɣlaft-agi tis snat, deg wammud n tesleḍt-nteɣ, ur d-iban ara, belli tella teɣlaft tis snat i yesɛan iferdisen d imezgiyen, meḥsub mmgaraden aṭas wungalen deg temsalt-a n teɣlaft tis snat. Nessasmel iferdisen n tesleḍt d igrawen akken ttemcabint yiferdisen d teɣlaft tameẓwarut.